วันนี้มีโอกาสได้มาชิมบุฟเฟ่ต์ร้าน Bridge Over water ตอนนี้มีเป็นบุฟเฟ่ต์แล้ว เรียบร้อย หัวละ 499 บาท เท่านั้น ร้านตั้งอยู่หน้าโรงแรมMind Resort ร้านปลอดโปร่งดีค่ะ ใน 499 บาท 2 ชม.  มีอะไรบ้าง เริ่มจากไลน์อาหารเล็กๆ จะมีข้าว กับข้าว 2-3 อย่าง มีเป็นพวกผักที่จะใช้ย่าง  ผลไม้ ไอติม และพื้นที่หม้อสำหรับนึ่งปู น้ำจิ้มมีซีฟู้ด 2 แบบ แบบเผ็ดกับไม่เผ็ด น้ำจิ้มอร่อยดีค่ะ แซ่บใช้ได้ เหมาะกับการกินซีฟู้ด มาพูดถึงอาหารที่จะใช้ปิ้งย่างกันบ้าง
เริ่มจากกุ้ง กุ้งที่นี่เค้าจะคัดไซส์ ซึ่งจะใหญ่กว่าร้านอื่น ที่สำคัญสดมาก อร่อยค่ะ
ปลาหมึก มาเป็นตัวค่ะ สด และนุ่มมาก ไม่มีความเหนียวเลย
หอยแครง สดอีกเช่นกัน  แต่ชอบแบบลวกมากว่า ปิ้งแล้วมันแห้งไป แต่ความสดผ่านค่ะ
หอยเชลล์ก็มี สด แต่น่าเสียดาย ตัวมันเล็กมาก เล็กไป พอปิ้งแล้ว หอยหด เหลือนิดเดียว เป็นเม็ดเลย เลยไม่โดนเท่าไหร่ เพราะตัวมันเล็กไป แต่ความสดผ่านค่ะ
ปูม้า สดอีกเช่นกัน ชอบตรงมีหม้อนึ่งแยกให้ เพราะถ้ามาปิ้ง คงกินพื้นที่น่าดู และจะเสร็จกี่โมงก็ไม่รู้ ตัวไม่ใหญ่มาก แต่ให้เต็มเรื่องความสดค่ะ
ไฮไลท์สุดๆของที่นี่ คือ หอยนางรมสด ตัวใหญ่และสดมาก สดมากๆ อร่อย หวาน คือ ดีงาม 499 บาทดูถูกไปเลย เมื่อเจอหอยนางรมสดที่นี่
นอกจากซี่ฟู้ดแล้ว ยังมี แซลมอน หั่นมาบางๆ อร่อยสดดีค่ะ
เนื้อริบอาย เสือร้องไห้ เนื้อสันคอ คือ ตระกูลเนื้อ อร่อยดีงามค่ะ แร่มาบางเฉียบ นุ่ม อร่อยค่ะ
ใครไม่กินเนื้อ ก็มี หมูสันคอ หมูสันใน อกไก่ ให้นะคะ นุ่มอีกเช่นกัน
โดยรวมประทับใจค่ะ อาหารสดทุกอย่าง ใช้ของดี ตัวค่อนข้างใหญ่ น้ำจิ้มอร่อย บริการดี พนักงานยิ้มแย้มสดใสมากค่ะ นอกจากบุฟเฟ่ต์ ที่นี่ยังมีคอกเทล รสชาติดีให้เลือกซื้อเพิ่มอีกด้วยค่ะ มาลองค่ะ คุ้มมาก กับคุณภาพอาหาร และการบริการ